Выстаўка знаёміць наведвальнікаў з жыццём і дзейнасцю віднага палітычнага дзеяча, унікальнай асобы, самай высокапастаўленай жанчыны ў палітычнай гісторыі Беларусі ХХ стагоддзя. На прыкладзе лёсу Надзеі Рыгораўны перададзены дух часу, ідэалы, гістарычная сітуацыя Савецкай Беларусі 1930-1950-х гадоў. На выстаўцы будуць упершыню прадстаўлены асабістыя рэчы, фотаздымкі, дакументы з архіва Н.Р.Грэкавай, а таксама матэрыялы, прысвечаныя яе асобе. Выстаўка невялікая па свайму фармату, але знаёміць з рознымі бакамі жыцця палітычнай дзеячкі. Скураны партфель, імянны блакнот дэпутата Вярхоўнага Савета, працоўная кніжка і інш. распавядаюць пра прафесійную кар’еру, а шлюбны строй, сумачка для прыёмаў адлюстроўваюць эпізоды асабістага жыцця.